
Duomenų skyriaus Detaliųjų tyrimų poskyrio 2015 metų veiklos ataskaita

Duomenų skyriaus Detaliųjų tyrimų poskyrio specialistai, kartu su pareigybių aprašymuose nurodytomis funkcijomis vykdė nekilnojamųjų kultūros vertybių detaliuosius tyrimus. Tyrimų tikslas – statinio, jo dalių ir elementų istorinių statybos, eksterjero ir interjero architektūrinių paviršių apdailos, dekoro (puošybos) technologijų, raidos nustatymas, pažeidimų pobūdžio įvertinimas, tyrimais identifikuojant objektų vertingųjų savybių atlikimo medžiagas, atlikimo techniką, cheminį, biologinį užterštumą. Tyrimų duomenimis pagrindžiamos kultūros paveldo objektų praktinių konservavimo, restauravimo darbų technologinės rekomendacijos.

Per 2015 m. 1 pusmetį pateiktas vienas tarnybinis raštas, kurio pavedimu atlikti geltonų plytų sienos, kuri įkomponuota į pastatą, esantį A. Jakšto g. 22 Vilniuje, skiedinių cheminiai ir granuliometriniai tyrimai. Tyrimai apibendrinti ir pateikta išsami jų ataskaita (žr. Detaliųjų tyrimų poskyrio lentelę). 
Detaliųjų tyrimų poskyrio darbuotojos dalyvavo seminare-pristatyme “3D skaitmeninis mikroskopas paveldo pažinimui: greita, paprasta, aukštos kokybės vaizdo galimybės”, kuris vyko kovo 4 d. Nacionalinio muziejaus Lietuvos Didžiosios Kunigaikštystės valdovų rūmuose Vilniuje.
Detaliųjų tyrimų poskyrio vedėja dalyvavo tarptautinėje konservavimo ir restauravimo specialistų konferencijoje „TECHNART2015“, kuri vyko 2015 m. balandžio 27– gegužės 1 d. Katanijoje, Sicilijoje.

Detaliųjų tyrimų poskyrio vyr. paminklotvarkininkė Asta Grubinskaitė ir poskyrio vedėja Erika Kielė 2015 m. gegužės 14–15 d. dalyvavo tarptautinėje konservavimo ir restauravimo specialistų konferencijoje „Pasaulietinių pastatų sienų tapyba” Vilniuje.

Detaliųjų tyrimų poskyrio darbuotojos dalyvavo UAB „Saugas“ rengiamuose mokymuose dėl darbo su cheminėmis medžiagomis: „Darbuotojų, dirbančių su pavojingomis cheminėmis medžiagomis“. Mokymo programa derinta su Detaliųjų tyrimų poskyrio darbuotojais, kad būtų suteikiamos reikalingos ir trūkstamos žinios. Taip pat šių mokymu metu buvo nagrinėjami saugos duomenų lapai. Mokymų trukmė – 3 val.

Detaliųjų tyrimų poskyrio vedėja Erika Kielė 2015 m. lapkričio 6 d. apsigynė chemijos mokslų daktaro laipsnį.

Detaliųjų tyrimų poskyrio vyr. paminklotvarkininkė Asta Grubinskaitė 2015 m. spalio 7 – 9 d. dalyvavo mokymuose visuomenei, kurie organizuoti VšĮ Kultūros paveldo akademijos kartu su partneriu iš Norvegijos karalystės Pavirvytės dvaro sodybos dvarininko name (Pavirvytės g. 14, Pavirvytės k., Viekšnių sen., Mažeikių r.), įgyvendinant projektą: „Lietuvos medinio kultūros paveldo aktualizavimas ir išsaugojimas bendradarbiaujant su Norvegijos kultūros paveldo specialistais ir pritaikant Norvegijos patirtį tvarkant Pavirvytės dvaro sodybos dvarininko namą (unikalus kodas Kultūros vertybių registre – 36246)“ . Vyr. paminklotvarkininkė 2015 spalio 22 – 24 d taip pat dalyvavo mokymuose „Paveldotvarkos darbų specifika ir metodai“ Panemunės pilyje, Pilies I k., Skirsnemunės sen., Jurbarko r. Mokymų organizatorius – Vilniaus dailės akademija (VDA), partneris –LR restauratorių sąjunga. Mokymai skirti: paveldosaugos ir paveldotvarkos srityje dirbantiems specialistams, aukštųjų ir kolegijų studijų studentams, gamybininkams, dirbantiems paveldo objektuose ir kultūros paveldo objektų savininkams. Asta Grubinskaitė š. m. lapkričio 12-13 d. taip pat dalyvavo respublikiniame paveldosaugininkų seminare Palangoje.

